Freculphus Lexoviensis

Freculphus Lexoviensis, anno 851 vel 852 mortuus, fuit benedictinus, episcopus Lexovii (ab anno 824 usque ad mortem) et historicus aetatis Carolingianae. 

Vita et opera
In  Aquisgrani eruditus est. Anno 824 a Ludovico Pio, quem Michael Traulus imperator rogaverat, Romam ad Eugenium I pontificem legatus missus est, ut de imaginibus colendis disputaret; Eugenius icones vetare noluit; concilii Parisiensis, quod Francos actis Concilii Francofurtensis fideles manere statuit, Freculphus anno 825 particeps fuit.

Opus Freculphi magnum chronicorum libri duodecim sunt, quorum septem res gestas ante Christum natum describunt, ceteri quinque usque ad annum 827 narrationem ducunt. 

Nexus externi
 De Freculpho in Allgemeine Deutsche Biographie
 De Freculpho in Lexico encyclopaedico Brockhaus et Efron
 Freculphi opera in Patrologia Latina
 Freculphi Chronica in Corpore corporum

Categoria:Auctores Latini mediaevales
Categoria:Historici Franciae
Categoria:Historici Germaniae
Categoria:Renovatio Carolingiana
Categoria:Episcopi Lexovienses
Categoria:Benedictini